स्वास्थ्य एवं परिवार कल्याण मंत्रालय
राष्ट्रीय स्वास्थ्य प्राधिकरण  ने दक्षिणी राज्यों और केंद्र शासित प्रदेशों में आयुष्मान भारत प्रधानमंत्री जन आरोग्य योजना  और आयुष्मान भारत डिजिटल मिशन  की प्रगति और कार्यान्वयन पर चर्चा करने के लिए तमिलनाडु के महाबलीपुरम में दक्षिणी क्षेत्रीय समीक्षा बैठक का आयोजन किया
आयुष्मान भारत प्रधानमंत्री जन आरोग्य योजना के तहत 5 राज्यों में स्वास्थ्य लाभ पैकेज 2022, नई रोगी वर्गीकरण प्रणाली, डायग्नोसिस रिलेटेड ग्रुपिंग  की प्रायोगिक परियोजना जैसी नई सुविधाएं शुरू की
राष्ट्रीय स्वास्थ्य प्राधिकरण  द्वारा तमिलनाडु के महाबलीपुरम में दक्षिणी क्षेत्र की समीक्षा बैठक आयोजित की जा रही है, जो दो प्रमुख केंद्रीय योजनाओं आयुष्मान भारत प्रधानमंत्री जन आरोग्य योजना  और आयुष्मान भारत डिजिटल मिशन  को लागू करने वाली निकाय है। एनएचए ने इस आयोजन के दौरान आयुष्मान भारत प्रधानमंत्री जन आरोग्य योजना  के तहत स्वास्थ्य लाभ पैकेज  2022 का नया संस्करण लॉन्च किया। नए संस्करण में 365 नई प्रक्रियाओं को जोड़ा गया है, जिससे पैकेज में प्रक्रियाओं की कुल संख्या 1949 हो गई है। एचबीपी 2022 के साथ, इस योजना के तहत शहर की श्रेणी और रोगियों के देखभाल के स्तर के आधार पर पहली बार अलग-अलग मूल्य निर्धारण शुरू किया जा रहा है।
एनएचए ने एबी पीएम-जेएवाई योजना के लिए आईसीडी-11  और आईसीएचआई  के माध्यम से रोगी वर्गीकरण प्रणाली की नई पहल शुरू करने की भी घोषणा की।
कार्यक्रम के दौरान घोषित की गई एक अन्य प्रमुख विशेषता 5 राज्यों, छत्तीसगढ़, हरियाणा, केरल, महाराष्ट्र और मेघालय में डायग्नोसिस रिलेटेड ग्रुपिंग  की प्रायोगिक परियोजना शुरू करना है। एबी पीएम-जय डीआरजी के माध्यम से प्रदाता भुगतान तंत्र के लिए भारत में पहली बीमा योजना होगी।
राष्ट्रीय स्वास्थ्य प्राधिकरण  ने 'आयुष्मान संगम' का आयोजन किया, जो 7 और 8 अप्रैल 2022 को तमिलनाडु के महाबलीपुरम में दो दिवसीय दक्षिणी क्षेत्र की समीक्षा बैठक है। यह क्षेत्रीय समीक्षा बैठक का तीसरा संस्करण था जिसमें अंडमान और निकोबार द्वीप समूह, आंध्र प्रदेश, कर्नाटक, केरल, लक्षद्वीप, पुडुचेरी, तमिलनाडु और तेलंगाना जैसे दक्षिणी राज्यों/केंद्र शासित प्रदेशों को शामिल किया गया। इससे पहले, एनएचए ने दोनों योजनाओं एबी पीएम-जेएवाई और एबीडीएम के कार्यान्वयन से संबंधित पहलुओं पर विचार-विमर्श करने के लिए विभिन्न प्रमुख हितधारकों को एक साथ लाने के लिए उत्तर और पूर्वी क्षेत्रों के राज्यों और केंद्र शासित प्रदेशों को शामिल करते हुए इसी तरह की क्षेत्रीय समीक्षा बैठक आयोजित की थी।
तमिलनाडु के स्वास्थ्य मंत्री श्री एम.ए सुब्रमण्यम ने 7 अप्रैल 2022 को इस कार्यक्रम में भाग लिया और तमिलनाडु सरकार की ओर से वरिष्ठ गणमान्य व्यक्तियों को सम्मानित किया। समीक्षा बैठक की अध्यक्षता एनएचए के सीईओ डॉ. आर. एस. शर्मा ने की। इस समीक्षा बैठक को संबोधित करते हुए एनएचए के सीईओ डॉ. आर. एस. शर्मा ने एबी पीएम-जेएवाई के सफल कार्यान्वयन के लिए दक्षिणी क्षेत्र द्वारा किए गए योगदान की सराहना की।
एबीडीएम और एबी पीएम-जेएवाई के कार्यान्वयन की प्रगति पर प्रस्तुति क्रमश: डॉ. प्रवीण गेदाम, अपर सीईओ, एनएचए और डॉ. विपुल अग्रवाल, उप सीईओ, एनएचए ने पेश दी। इसके बाद विभिन्न दक्षिणी राज्यों और केंद्र शासित प्रदेशों के वरिष्ठ अधिकारियों ने प्रस्तुतियां दी गईं। इस कार्यक्रम में भाग लेने वाले विभिन्न वरिष्ठ सरकारी अधिकारियों में एनएचए के वित्तीय सलाहकार श्री जी. यू. अहमद, तमिलनाडु के प्रधान सचिव  डॉ. जे. राधाकृष्णन, तमिलनाडु के स्वास्थ्य और परिवार कल्याण विभाग के प्रधान सचिव और ओएसडी डॉ. पी. सेंथिल कुमार, आंध्र प्रदेश के प्रधान सचिव  श्री अनिल कुमार सिंघल, तेलंगाना के प्रधान सचिव  श्री एस. ए. एम. रिजवी, केरल के सीईओ एसएचए डॉ. रतन केलकर, कर्नाटक सरकार में आयुक्त  श्री डी. रणदीप, तमिलनाडु सरकार में मिशन निदेशक  डॉ. दरेज़ अहमद, लक्षद्वीप के स्वास्थ्य सचिव श्री अमित सतीजा, पुदुचेरी के स्वास्थ्य सचिव श्री सी. उदय कुमार, आंध्र प्रदेश सरकार में आयुक्त स्वास्थ्य और परिवार कल्याण श्री जे. निवास, आंध्र प्रदेश के सीईओ एसएचए श्री विनय चंद, तमिलनाडु के परियोजना निदेशक / सीईओ एसएचए डॉ. एस. उमा और अंडमान और निकोबार द्वीप समूह की डिप्टी रेजिडेंट कमिश्नर  श्रीमती वी. बूबलकानी शामिल हैं।